
РЕПУБЛИКА БЪЛГАРИЯ
МИНИСТЕРСТВО НА КУЛТУРАТА
гр. София, бул. “Александър Стамболийски”, № 17, тел.: 02/ 9400900; факс: 02/ 9818145;
дежурен тел.: 02/ 9879551; e-mail: info@mc.government.bg, URL: www.mc.government.bg


УВЕДОМЛЕНИЕ по чл. 66 от АПК


На основание чл. 66 от Административнопроцесуалния кодекс и чл. 14, ал. 1, т. 2, чл. 48, т. 1, чл. 50, ал. 1, т. 3, чл. 65, ал. 1, т. 3 от Закона за културното наследство (ЗКН) и на основание на Заповед № РД09-416/28.04.2025 г. на министъра на културата, Министерството на културата уведомява заинтересованите лица, че във връзка с предложение по реда на чл. 64, ал. 1 от ЗКН с вх. № 33-00-1372/28.10.2025 г. от директора на Националния институт за недвижимо културно наследство (НИНКН), открива производство по издаване на общ административен акт за деклариране на „Рибарско селище „Ченгене скеле“, намиращо се в кв. Крайморие, гр. Бургас, община Бургас, област Бургас като единична етнографска и урбанистична недвижима културна ценност, от Най-ново време, с категория „местно значение“
Основни съображения за издаване на акта:
[bookmark: _GoBack]С писмо с вх. № № 33-00-1372/28.10.2025 г. директорът на НИНКН внася в Министерство на културата предложение по чл. 64, ал. 1 от ЗКН, с приложен Фиш № 1 по чл. 28 от Наредба № 3 от 10.07.2019 г. за реда за идентифициране, деклариране, предоставяне на статут и за определяне на категорията на недвижимите културни ценности, за достъпа и подлежащите на вписване обстоятелства в националния публичен регистър на недвижимите културни ценности (Наредба № 3 от 2019 г.), като  в предложението са посочени следните мотиви:
	Рибарското селище „Ченгене скеле“ притежава високата етнографска стойност, тъй като неговите елементи са обвързани с регистрираното   културно наследство. В това отношение е налице функционално съответствие между наличните сгради, канали, улици, знания, умения и културни практики, които съществуват в синергия. Поради това опазването на средата, на мястото, което рибарите обитават, е жизненоважно за съхранението на наследените културни практики, знания и умения, които съставят локалното нематериално културно наследство на рибарската общност от „Ченгене скеле“. Наличието на този тип културни ценности, етнографски елементи и знания за заобикалящата ни среда в място, което е обитавано всекидневно превръща селището в своеобразен еко музей, където всекидневният начин та кивот и локалните културни практики и знания са ценност за обитателите и за обществото ни като цяло.
	Традиционния риболов като елемент на нематериалното културно наследство и като част т културната идентичност на общността, е разпознаваем на регионално и на национално равнище. Предложените мерки и планове за опазване се изпълняват от практици и носители на елемента от различни нива –  общност, неправителствени и организации, изследователски организации и се подкрепят от  природен парк, културни клубове, общината и държавата.
	Етнографските проучвания на традиционния риболов и общността, която го практикува, изграждат системно знание за елемента и осветляват тази общност.
	Мерките за защита стимулират локалността при утвърждаването на културното наследство на рибарските общности по южното черноморско крайбрежие. Те са съобразени и с необходимостта от подчертаване на връзката между мястото — Рибарско селище „Ченгене скеле” и знанията, уменията и културните практики на местните рибари, съобразно Международна харта и насоки на ИКОМОС за обекти с нематериално културно наследство (2024 г.) (ICOMOS International Charter and Guidance оп Sites with Intangible Cultural Heritage (2024).
	Предвижда се формиране на кандидатура на „Ченгене скеле“ като част от Представителния списък на ЮНЕСКО на елементите на нематериалното културно наследство на човечеството.
	НИНКН предлага: Рибарско селище „Ченгене скеле” да бъде декларирано като единична етнографска и урбанистична недвижима културна ценност, от Най-ново време, с предварителна категория „местно значение“.

1. Териториален обхват:
1.1. Териториален обхват и граници на единичната недвижимата културна ценност (ЕНКЦ): 
Регистър на координатите на новите точки
(Координатна система БГС 2005 година):

	точка №
	Х
	Y

	1
	4 702 026. 07
	666 670.33

	2
	4 702 264.72
	666 554.51

	3
	4 702 210.93
	666 683.96

	4
	4 702 443.18
	666 833.75

	5
	4 702 575.54
	666 848.52

	6
	4 702 571.58
	666 898.88

	7
	4 701 829.25
	667 072.35

	8
	4 701 787.85
	667 037.71

	9
	4 701 808.62
	666 972.91

	10
	4 701 863.08
	666 888.19

	11
	4 701 896.32
	666 859.41




1.2. Териториален обхват и граници на охранителна зона на ЕНКЦ:
от север: от т. 2 по права линия до т. З; от там по права линия до т. 4; от там по права линия до т. 5; от там по права линия до т. 6; от т. 6 по северна граница на ПИ с идентификатор 07079.10.1384 до пресечна точка с ПИ с идентификатор 07079.10.172; 
от изток: от пресечна точка на ПИ с идентификатори 07079.10.1384 и 07079.10.172 на юг по западна граница на ПИ с идентификатор 07079.10.172 (източни граници на ПИ с идентификатори 07079.10.1384, 07079.lO.1233, 07079.10.1317 07079.lO.1315, 07079.10.1318, 07079.10.1005 и 07079.10.1248) до пресечната му точка с ПИ с идентификатори 07079.10.1248 и 07079.10.1375;
 от юг: по югоизточна граница на ПИ с идентификатор 07079, 10.1248 до т. 7; от там по права линия до т. 8; от там по права линия до т, 9; от там по права линия до т. 10; от там по права линия до т. 1 1; от там по югоизточната граница на ПИ с идентификатор 07079.10.941; 
от запад: от южна граница на ПИ с идентификатор 07079.10.941 по северозападните граници на ПИ с идентификатор 07079.10.941 до пресечна точка с ПИ с идентификатор 07079.10.1417; от там на запад по граници на ПИ с идентификатор 07079.10.1417 до т. 1; от там по права линия до т. 2.
По КККР на гр. Бургас, Заповед за одобрение РД-18-9/3О.01.20О9 г. на Изпълнителен директор на АГКК, Заповед за изменение 18-13252-06.12.2024 г. на Началник на СХКК Бургас (за ПИ с идентификатори 07079.10.1414 и 07079.10.1417), Заповед за изменение 18-7794-25.07.2025 г. на Началника на СГКК - Бургас (за имоти ПИ с идентификатори 07079.10.1384, 07079.10.1385, 07079.10.1386 и 07079.10.1387).

2. Предписания за опазване на: 
2.1. Територията на недвижимата културна ценност:
· Изисква се съхраняване на автентичния облик на селището, сключеното застрояване, изградената урбанистична система/структура (вкл. канали, улици, парцели, алеи и пр.), визуалните връзки с околната среда и морето.
· Изисква се съхраняване на съществуващите лодкостоянки. Преизграждане и намеси в тях се допускат само след доказани опасност за здравето и негодност за ползване. Не се допуска премахване или подмяна на функцията на вече обособени лодкостоянки.
· Изисква се съвместяване на действащ регулационен план и КВС, прецизиране ц актуализиране на регулационни и застроителни линии и изготвяне на специфични правила към ПУП, с решение на Общински съвет и Министерство на регионалното развитие. Да се изготви план /заснемане/ с преместваеми и временни обекти по смисъла на ЗУТ на територията на селището и да се предостави в НДА на НИНКН.
· Изисква се прецизиране и актуализиране на регулацията по устието на река Отманлийска /ПИ с идентификатори 07079.10.1246, 07079.10.1240, 07079.10.1371, 07079.10.1303 по КККР на гр. Бургас/, след съгласуване с МОСВ и съобразно техните предписания.
· Допуска се запазване на преместваеми и временни обекти по смисъла на ЗУТ след доказване на тяхната безопасност и устойчивост, извън тези в процедура по премахване.
· Допуска се премахване на преместваеми обекти при доказана необходимост. Преди премахването задължително да се извърши подробно фото и графично документиране и да се изготви проект за новата постройка, който да включва обемно-пространствено и силуетно проучване, по съгласувана проектна документация по реда на ЗКН.
· Допуска се ново застрояване по автентичните канали, като сградите да бъдат масивни, с максимални к. к. 6 м. к. б. 7,5 м. и наклон на покривни линии 40%, от типа на т. нар. рибарски къщи и в стилистиката на селищната структура, след обемно-пространствено и силуетно проучване, по съгласувана проектна документация по рада на ЗКН.
· Допуска се влизане с автомобили и престой само при доказана адресна регистрация, с изключение на моторни превозни средства със специален режим на движение по смисъла на Наредба № I-141 от 18 септември 2002 г. за условията и реда, при които се ползва специален режим на движение на моторните превозни средства.
· Допуска се запазване на съществуващия паркинг от югозапад по ул. „Сироко”.
· Допуска се изграждането на предвидения трети канал при спазване на изискванията за ограничение на сервитута на територията и съобразно ОУП на град Бургас.
· Допуска се свободностоящо застрояване в територията на малките канали в югоизточна посока по третия канал. То да бъде свободностоящо, от типа на т. нар. рибарски къщи, до к. к. 6 м., к. б. 7,5 м и наклон на покривни линии 40%. По протежение на ул. „Леванти“ от югоизточната страна се допуска сключено застрояването с оглед вписване в автентичния облик на Рибарското селище, по съгласувана проектна документация по реда на ЗКН.
· Допуска се създаването на Етнографски музей на открито в територията на автентичното рибарско селище и предвиденият трети канал, като се залазят бита, начина на живот, културата и пр. на общността. Музеят на открито, управлението и посетителите му не трябва да застрашават опазването и практикуването на нематериалното културно наследство, както и да оронват правата на общността.
· Допуска се развиването на туристическа дейност на територията на автентичното рибарско селище, която не застрашава съществуването, практикуването и опазването на нематериалното културно наследство.
· Не се допуска промяна в конфигурацията на автентичните канали и прокарването на нови свързващи ги мостове. Допуснат се такива само в проектния третия канал, по съгласувана проектна документация по реда на ЗКН.
· Не се допуска пристрояване и надстрояване на строежи, получили статут на търпимост, след провеждане на необходимите процедури.
· Не се допуска обособяването на нови паркинги на територията на Рибарското селище.
· Не се допуска разширяване на Рибарското селище и изграждането на нови канали, освен одобрения трети.
· При реализация на инвестиционни намерения, свързани с нарушаване на целостта на земните пластове ново строителство, прокарване/полагане на наземна и подземна инфраструктура (алеи. осветление, Ел. и ВИК мрежи а др.), проектната документация подлежи на съгласуване с МК по реда на ЗКН, а предвидените дейности се извършват при стриктно спазване на чл. 160, ал. 2 от същия закон.
· Всички строителни и други намеси се доказват с проекти, съгласувани по реда на действащата нормативна уредба в областта на опазването на недвижимото културно наследство и нематериалното културно наследство и при спазване на Международна харта  и насоки на ИКОМОС за обекти с нематериално културно наследство (2024 г.) (lCOMOS International Charter and Guidance оп Sites with lntangible Cultural Heritage (2024).
· Да се спазват всички ограничения и изисквания на охранителна зона „А“ по смисъла на Закон за устройството на Черноморското крайбрежие (ЗУЧК).
· Всички инвестиционни намерени, промени на предназначения, начин на трайно ползване, собственост, делби и промени в имотната структура и пр. да бъдат съгласувани с РДГ, РИОСВ и СГКК.
Мерки за опазване на нематериалното културно наследство (Становище на проф. д-р Ненов):
· Сътрудничество в сферата на културното наследство, чрез подхода на съучастието, както и насърчаване на активното участие на всички заинтересовани страни в процеса на вземане на решения; 
·  Създаване на постоянни връзки с музеи и университети, защитени територии и паркове, за сътрудничество и установяване на диалог, с цел управлението на културното наследство, което да стимулира познанието, устойчивостта, околната среда, мирът и взаимното разбирателство чрез обединяващата сила на традиционния риболов и знание за природата.
·  Интегративно коопериране със съществуващи културни маршрути, уважение към наследената култура и местните социални структури - за преодоляване на външни намеси и опити за банализиране на местната култура.

2.2. Територия на охранителната зона на ЕНКЦ:

· Не се допуска застрояване в територията на охранителната зона, с изключение на инфраструктурни проекти и тяхната поддръжка и рехабилитация и съобразно режимите на ОУП на град Бургас. Допуска се само извършване на санитарна сеч.
· Изисква се прецизиране и актуализиране на регулацията по устието на река Отманлисйка /ПИ с идентификатори 07079.10.1369, 07079.10.1247, 07079.10.1370 по КККР на гр. Бургас/, след съгласуване с МОСВ и съобразно техните предписания.
· Не се допуска премахването на бараката „Виолета" (идентификатор 07079.10.941.1). Изисква се консервация, реставрация, обезопасяване, адаптация и социализация на обекта.
· Допуска се обособяване на буферни паркинги за достъп до Рибарското селище след проведено обществено обсъждане и по съгласувана проектна документация по реда на ЗКН.
· При реализация на инвестиционни намерения, оказващи въздействие върху морското дъно, проектната документация се съгласува с МК по реда на ЗКН, а проектните дейности се извършват при спазване на изискванията на чл. 161 от същия закон.
· При реализация на инвестиционни намерения, свързани с нарушаване на целостта на земните пластове – ново строителство, прокарване/полагане на наземна и подземна инфраструктура (алеи, осветление, Ел. и ВИК мрежи и др.) проектната документация подлежи на съгласуване с МК по реда на ЗКН, а предвидените дейности се извършват при стриктно спазване на чл. 160, ал. 2 от същия закон.
· Всички строителни и други намеси се доказват с проекти, съгласувани по реда на действащата нормативна уредба в областта на опазването на недвижимото културно наследство и нематериалното културно наследство и при спазване на Международна харта и насоки на ИКОМОС за обекти с нематериално културно наследство (2024).
· Да се спазват всички ограничения и изисквания на Защитените зони от екологична мрежа Натура 2000 /Залив „Ченгене скеле", Бакърлъка” и „Отманли”/ и на Охранителна зона „А“ по смисъла на ЗУЧК.
· Всички инвестиционни намерения, промени на предназначения, начин на трайно ползване, собственост, делби и промени в имотната структура и пр. да бъдат съгласувани с РДГ, РИОСВ, СГКК и МК.

Заинтересованите лица и организации могат да участват в производството по издаване на акта, на основание чл. 69, ал. 1, т. 1 от АПК, чрез представяне на писмени предложения и възражения, които могат да депозират в Министерството на културата, гр. София, бул. „Александър Стамболийски“ № 17 или на следния e-mail адрес: a.bozhkova@mc.government.bg в едномесечен срок, считан от датата на оповестяване на уведомлението.
Заинтересованите лица и организации имат право на достъп до цялата информация, съдържаща се в преписката по издаване на общия административен акт, която могат да получат в дирекция „Културно наследство, музеи и изобразителни изкуства“ в Министерството на културата, стая № 319.
Настоящето уведомление да се оповести на интернет страницата на Министерство на културата на основание чл. 66, ал. 1 от АПК.

ДОЦ. Д-Р ТОДОР ЧОБАНОВ

Заместник-министър на културата

Рег. №


